atha pṛṣṭhyāṃ stīrtvāpaḥ praṇīyāgnāvaiṣṇavam ekādaśakapālaṃ dīkṣaṇīyām iṣṭiṃ nirvapati$dhāyye atithimantau samidhāgniṃ duvasyatāpyāyasva sametu ta iti viṣṇur idaṃ viṣṇur vicakrame tad asya priyam abhi pātho aśyāṃ hotāraṃ citraratham adhvarasya pra prāyam agnir bharatasya śṛṇva iti saṃyājye saṃsthitāyām ājyaṃ tānūnaptraṃ kariṣyanto 'bhimṛśanti anādhṛṣṭam asy anādhṛṣyaṃ devānām ojo abhiśastipāḥ anabhiśasty añjasā satyam upageṣāṃ svite mā dhā iti